b'\n_START_ARTICLE_\nAnarhism cre\xc8\x99tin\n_START_SECTION_\nTeologie\n_START_PARAGRAPH_\nPrima scriere cre\xc8\x99tin\xc4\x83 cu idei anarhiste a fost Regula monahal\xc4\x83 a sf\xc3\xa2ntului Benedict de Nursia. C\xc4\x83lug\xc4\x83rii benedictini tr\xc4\x83iau la \xc3\xaenceput dup\xc4\x83 un mod de via\xc8\x9b\xc4\x83 ce ar putea fi \xc3\xaencadrat u\xc8\x99or \xc3\xaen mai multe curente anarhiste contemporane._NEWLINE_\xc3\x8en Reforma protestant\xc4\x83 se poate afla ideea - chiar dac\xc4\x83 aceasta nu e anarhist\xc4\x83 \xc3\xaen mod direct - conform c\xc4\x83reia credinciosul trebuie s\xc4\x83 aib\xc4\x83 o rela\xc8\x9bie direct\xc4\x83 cu Dumnezeu, precum \xc8\x99i voin\xc8\x9ba de a pune \xc3\xaen practic\xc4\x83 principiile cre\xc8\x99tine nu numai \xc3\xaen vederea vie\xc8\x9bii viitoare, ci pentru via\xc8\x9ba de toate zilele._NEWLINE_\xc3\x8en primele secole cre\xc8\x99tine a ap\xc4\x83rut erezia monarhismului, potrivit c\xc4\x83reia \xc3\xaen Sf\xc3\xa2nta Treime cre\xc8\x99tin\xc4\x83, Tat\xc4\x83l ar fi superior Fiului \xc8\x99i Duhului Sf\xc3\xa2nt. P\xc4\x83rin\xc8\x9bii Bisericii s-au \xc3\xaempotrivit zic\xc3\xa2nd c\xc4\x83 cele trei persoane ale Treimii ar fi egale, f\xc4\x83r\xc4\x83 ca vreuna s\xc4\x83 le guverneze pe celelalte. Astfel, dac\xc4\x83 - dup\xc4\x83 Biblie- Dumnezeu l-a f\xc4\x83cut pe om dup\xc4\x83 chipul s\xc4\x83u, atunci omul ar avea \xc3\xaenn\xc4\x83scut anarhismul._NEWLINE_Noul Leg\xc4\x83m\xc3\xa2nt, \xc3\xaen cartea Faptele apostolilor, descrie cum primii cre\xc8\x99tini tr\xc4\x83iau o via\xc8\x9b\xc4\x83 \xc3\xaen care nimeni nu era nici s\xc4\x83rac, nici bogat, \xc8\x99i unde to\xc8\x9bi erau egali, iar via\xc8\x9ba de zi cu zi se baza pe mutualitate._NEWLINE_Voind s\xc4\x83 tr\xc4\x83iasc\xc4\x83 aceea\xc8\x99i experien\xc8\x9b\xc4\x83 a originilor, mi\xc8\x99carea anabaptist\xc4\x83 tr\xc4\x83ia \xc3\xaen Germania veacului XV dup\xc4\x83 un model anarhist. Unii tr\xc4\x83iau \xc3\xaen ob\xc8\x99ti care nu aveau de-a face cu guvern\xc4\x83m\xc3\xa2ntul din timpul respectiv._NEWLINE_Mormonii, la \xc3\xaenceput, tr\xc4\x83iau ca anabapti\xc8\x99tii. Cel mai recent, comunitatea Fericirilor - mi\xc8\x99care romano-catolic\xc4\x83 de ob\xc3\xa2r\xc8\x99ie francofon\xc4\x83 - tr\xc4\x83ie\xc8\x99te tot dup\xc4\x83 un principiu asem\xc4\x83n\xc4\x83tor. Totu\xc8\x99i, nici unul din aceste mi\xc8\x99c\xc4\x83ri sau denomina\xc8\x9biuni nu se revendic\xc4\x83 anarhist\xc4\x83.\n_START_SECTION_\nG\xc3\xa2nditori\n_START_PARAGRAPH_\nMai multe persoane au cugetat \xc8\x99i scris despre anarhismul cre\xc8\x99tin. Cei mai mul\xc8\x9bi au \xc3\xaencercat s\xc4\x83 tr\xc4\x83iasc\xc4\x83 evanghelia \xc3\xaen anarhism \xc3\xaen via\xc8\x9ba concret\xc4\x83, \xc8\x99i nu au l\xc4\x83sat multe lucruri scrise, f\xc4\x83r\xc4\x83 numai ceva articole de ziar, care s-au pierdut._NEWLINE_Poate fi interesant a vedea cum aceia\xc8\x99i g\xc3\xa2nditori au lucrat \xc8\x99i la ceea ce numim ast\xc4\x83zi ecologia politic\xc4\x83, precum \xc8\x99i \xc3\xaentr-o criticare a tehnicii \xc8\x99i a \xc3\xaenstr\xc4\x83in\xc4\x83rii legate de ideea de progres. A\xc8\x99a s-a petrecut cu preotul catolic Ivan Ilici \xc8\x99i cu teologul reformat Jacques Ellul. Pe de alt\xc4\x83 parte, Ammon Hennacy a \xc3\xaencercat s\xc4\x83-\xc8\x99i articuleze g\xc3\xa2ndirea pe ac\xc8\x9biunea concret\xc4\x83, pentru a ajunge la o lume mai dreapt\xc4\x83.\n_START_SECTION_\nLev Tolstoi\n_START_PARAGRAPH_\nLev Tolstoi e un scriitor cre\xc8\x99tin rus, conoscut pentru faptul c\xc4\x83 a redactat principii anarhiste, la care a ajuns datorit\xc4\x83 credin\xc8\x9bei. De altfel, nici nu se autonumea anarhist. A scris c\xc4\x83r\xc8\x9bile \xc3\x8emp\xc4\x83r\xc4\x83\xc8\x9bia lui Dumnezeu e \xc3\xaenl\xc4\x83untrul vostru, precum \xc8\x99i P\xc4\x83rintele Serghei, c\xc4\x83r\xc8\x9bi \xc3\xaen care expune o filosofie destul de asem\xc4\x83n\xc4\x83toare celei a lui Bacunin cu o critic\xc4\x83 a statului, a capitalismului, a exploat\xc4\x83rii, precum \xc8\x99i denun\xc8\x9barea clerului \xc8\x99i a f\xc4\x83\xc8\x9b\xc4\x83rniciei Bisericii institu\xc8\x9bionalizate. Lev Tolstoi \xc3\xae\xc8\x99i exprim\xc4\x83 dorin\xc8\x9ba de a \xc3\xaentemeia o societate pe principii lipsite de violen\xc8\x9b\xc4\x83, \xc8\x99i s-a str\xc4\x83duit s\xc4\x83 aplice aceste principii \xc3\xaen via\xc8\x9ba sa de toate zilele._NEWLINE_\xc8\x98i-a \xc3\xaemp\xc4\x83r\xc8\x9bit anii b\xc4\x83tr\xc3\xa2ne\xc8\x9bii sale \xc3\xaentre agricultur\xc4\x83 \xc8\x99i educarea aproapelui, f\xc4\x83r\xc4\x83 leg\xc4\x83tur\xc4\x83 cu statul sau cu economia, ceea ce reprezenta pentru el idealul.\n_START_SECTION_\nJacques Ellul\n_START_PARAGRAPH_\nJacques Ellul (1912 - 1994) a fost un sociolog \xc8\x99i teolog francez, cunoscut datorit\xc4\x83 criticii sale fa\xc8\x9b\xc4\x83 de "societatea tehnician\xc4\x83", care, pentru el, pretindea a face parte dintr-un alt domeniu dec\xc3\xa2t morala, dar prin aceasta crea o alt\xc4\x83 moral\xc4\x83._NEWLINE_A scris Scufundarea Cre\xc8\x99tinismului, carte \xc3\xaen care critic\xc4\x83 "erezia constantinian\xc4\x83" (alian\xc8\x9ba dintre biseric\xc4\x83 \xc8\x99i stat, sub Constantin cel Mare), \xc8\x99i consecin\xc8\x9bele nefaste ale acesteia. Jacques Ellul tindea spre un cre\xc8\x99tinism social, \xc3\xaen care nu se mai vorbe\xc8\x99te de "a da s\xc4\x83racilor ceva din prisosul t\xc4\x83u", ci de a pune totul \xc3\xaen comun, ca primii cre\xc8\x99tini, \xc3\xaentr-o nou\xc4\x83 comunitate omeneasc\xc4\x83 cre\xc8\x99tin\xc4\x83 neclericalist\xc4\x83.'